num_pages: 560
description: În această carte excepțională, Len Sperry, sintetizând informațiile din DSM-5, ICD-10 și PDM, prezintă cele mai recente și eficiente modalități de evaluare și intervenție clinică în tulburările de personalitate. După ce familiarizează cititorul cu modelul standard al schemei de diagnostic și cu diversele modele de tratament disponibile în domeniu – psihoterapia centrată pe tipare, psihoterapia centrată pe transfer, tratamentul bazat pe mentalizare, terapia centrată pe scheme și terapia centrată pe dezvoltare – autorul dedică fiecărei tulburări de personalitate un capitol în care sunt incluse secțiuni privind diagnosticarea, evaluarea psihologică, conceptualizarea de caz (psihodinamică, biosocială, cognitiv-comportamentală, interpersonală și integrativă) și intervențiile de tratament - psihoterapia individuală, terapia de grup, terapia de cuplu și de familie, medicația și tratamentul integrativ și combinat. Exemplele clinice aduc claritate și substanță discuțiilor despre tratament și-i oferă cititorului accesul la profunzimea gândirii clinice. Len Sperry este profesor de psihiatrie la Florida Atlantic University și Medical College of Wisconsin și practică psihoterapia de peste 50 de ani. A scris peste 900 de articole despre tulburările de personalitate și psihoterapie și a publicat 80 de cărți. A primit din partea Asociației Americane de Psihologie premiul pentru excelență în activitatea sa profesională. La începutul acestui nou mileniu, clinicienii sunt tot mai încrezători și mai eficienți în lucrul cu indivizii cu tulburare de personalitate, mai mult decât în orice alt moment din istoria psihiatriei și a științelor din domeniul sănătății mentale. În timp ce în urmă cu 20 de ani, mulți, dacă nu cumva cei mai mulți clinicieni, considerau că aceste tulburări sunt intratabile, acum clinicienii pot indica atât către experiența clinică, cât și spre dovezile din cercetare care arată că indivizii cu tulburare de personalitate, inclusiv cei cu tulburare de personalitate borderline, pot fi ajutați să-și crească nivelul de funcționare și starea de bine.– Len SperryTulburările de personalitate pot fi înțelese ca fiind rezultatul unor modele de lucru nesecurizante care au ajuns să se autoconfirme. Aceste modele de lucru despre sine și despre ceilalți au devenit relativ inflexibile și închise în fața noilor informații și, drept urmare, individul trăiește un nivel semnificativ de distres în funcționarea sa socială, ocupațională și relațională. Este posibil să caracterizăm diversele tulburări de personalitate în termenii acestui model dimensional despre sine și ceilalți.– Len Sperry
language: Romanian
title: Tulburările de personalitate din DSM-5. Evaluare, conceptualizare de caz și tratament
publisher: Editura Trei